Barbro Lindgren

Barbro Lindgren (sünninimi Barbro Enskog; sündinud 18. märtsil 1937 Brommas Stockholmis) on rootsi kirjanik. 

Lindgren on tuntud rohkem kui saja laste- ja noorteraamatu autorina, kuid temalt on ilmunud kümmekond raamatut ka täiskasvanutele. 

Elu ja looming
Ta on lõpetanud Rootsis Konstfacki kunsti- ja disainiülikooli 1958. aastal ning on töötanud reklaami ja meditsiini alal. Mõne enda kirjutatud lasteraamatu on ta ise illustreerinud, kuid alates 1980. aastatest on ta palunud seda teha pigem teistel kunstnikel.

Lindgren mängib oma enamasti humoorikas stiilis teostes sageli reaalsuse ja sürreaalsuse piiril, pannes tööle lugeja kujutlusvõime. Ta on toonud rootsi laste- ja noortekirjandusse nii uusi teemasid kui ka lähenemisi, kuid tõmmanud tähelepanu ka täiskasvanutele mõeldud pildiraamatuga "Titta Max grav!". Alates 1965. aastast on temalt ilmunud sadakond raamatut, mida on tõlgitud ligikaudu 30 keelde.

Aastatel 1971–1973 ilmus tal kolmeosaline päeviku vormis noorteraamatusari, mis käsitleb noore neiu tundeelu kohtumisel armastusega ja tema mõttemaailma elu suurte küsimuste üle juurdlemisel. Sarja kuuluvad raamatud "Jättehemligt", "Världshemligt" ja "Bladen brinner". 

Lisaks proosaloomingule on Barbro Lindgren kirjutanud ka veidi luulet ja laulusõnu, tema loodud on näiteks Jojje Wadeniuse lastemuusikaplaadi "Goda' Goda'" tekstid. Tema kriminaaljutustuse "Eldvin" põhjal loodud lavateos tunnistati 1991. aastal Rootsi parimaks lastelavastuseks ning jutustuse "Molnens bröder" põhjal loodud kuuldemäng esietendus raadioteatris 1989. aastal. Koos Marianne Erikssoniga asutas ta 1989. aastal oma lasteraamatute kirjastuse Eriksson & Lindgren.

Lindgren on pälvinud panuse eest Rootsi kultuuri kuningliku kuldmedali Illis Quorum (2009) ning ta on ka Uppsala üliõpilasorganisatsiooni Kalmar nation auliige. 2014. aastal pälvis ta oma loomingu ja "kirjanduslikuks teerajajaks" olemise eest Astrid Lindgreni mälestusauhinna. Ta on saanud muidki kirjandusauhindu ja tunnustusavaldusi ning kaks Rootsi muusikaauhinda Grammis: 1970. aastal plaadi "Goda' Goda'" eest ja 1991. aastal parima lasteplaadi "Lilla ungen min" eest.

Eesti keeles ilmunud teosed
 Barbro Lindgren. "Minu vanaema majas". Illustreerinud Ilon Wikland. Tõlkinud Allar Sooneste. Huma, 2006.
 Barbro Lindgren ja Ilon Wikland. "Kartulilapsed". Tõlkinud Allar Sooneste. Tammerraamat, 2008.

 Tunnustus 
 2007 – Selma Lagerlöfi auhind
 2009 – Rootsi kuldmedal Illis Quorum
 2014 – Astrid Lindgreni mälestusauhind

Teosed

 1965 – Mattias sommar
 1967 – Hej hej Mattias
 1967 – Genom ventilerna
 1966 – Mera om Mattias
 1968 – I Västan Grind
 1969 – Loranga, Masarin och Dartanjang
 1970 – Felipe
 1970 – Loranga. Loranga
 1970 – Nu har Kalle fått en lillasyster
 1971 – Goda' Goda'''
 1971 – Nu är vi gorillor låssas vi 1971 – Jättehemligt 1972 – Världshemligt 1972 – Alban 1972 – Eldvin 1973 – Bladen brinner 1974 – Gröngölingen är på väg 1975 – Molnens bröder 1975 – Barbros pjäser för barn och andra 1976 – Rapport från marken 1976 – Lilla sparvel 1976 – Vad tycker du? 1977 – Stora sparvel 1978 – Garderobsbio 1978 – Hemliga lådans hemligheter 1978 – Kom ner från trädet 1978 – Världens längsta korv 1978 – Var är mina byxor 1978 – Jag har en tam myra 1979 – Bara Sparvel 1979 – Det riktiga havet 1979 – Sagan om den lilla farbrorn 1980 – Nils Pantaloni Penell 1980 – Mamman och den vilda bebin 1981 – Max nalle 1981 – Max bil 1981 – Max kaka 1982 – Pompe badar i en å 1982 – Pompe går i skogen (koos Eva Erikssoniga)
 1983 – Pompe tar en promenad 1983 – OBS! Viktigt 1982 – En liten cyklist 1982 – Max lampa 1982 – Max balja 1982 – Max boll 1982 – Den vilda bebiresan 1985 – Sakta, sakta...men ändå framåt 1987 – Vems lilla mössa flyger? 1987 – Pellerell 1986 – Vitkind 1985 – Sagan om Karlknut 1986 – Max potta 1986 – Max dockvagn 1985 – Hunden med rocken 1985 – Vilda bebin får en hund 1988 – Nu är du mitt barn 1989 – Sunkan flyger (koos Olof Landströmiga)
 1988 – Hemligheter 1990 – Den vilda bebiresan 1990 – Korken flyger 1990 – Stackars Allan 1991 – Titta Max grav! 1991 – Pojken och stjärnan (koos Anna-Clara Tidholmiga)
 1992 – Bra Börje 1992 – Boken om Sparvel 1992 – Restaurangen är stängd 1992 – Stora syster, Lille bror 1993 – Jag säger bara Elitchoklad 1993 – Puss puss sant sant 1994 – Max blöja''

 1994 – "Max napp"
 1994 – "Här är det lilla huset"
 1995 – "Svempa vill ha många nappar"
 1995 – "Lilla lokomotivet Rosa"
 1995 – "Kungsholmen ros"
 1996 – "Rosa flyttar till stan"
 1997 – "Rosa på bal"
 1997 – "Nu är vi gorillor låssas vi"
 1998 – "Per och Pompe"
 1998 – "Nämen Benny"
 1997 – "Nu är vi jobbarkaniner"
 1997 – "Andrejs längtan"
 1997 – "Mössan och korken flyger"
 1998 – "Nämen Benny"
 1999 – "Prinsessan Rosa"
 1999 – "Rosa på dagis"
 2000 – "Vi leker att du är en humla"
 2000 – "Ängeln Gunnar dimper ner"
 2001 – "Jamen Benny"
 2004 – "Boken om Benny"
 2005 – "I min farmors hus"
 2006 – "VLMF"
 2007 – "Nöff nöff Benny"
 2009 – "Om sorgen och den lilla glädjen"
 2011 – "Ingenting hände, två gånger"
 2013 – "Stackars Allan" (koos Sven Nordqvistiga)
 2013 – "Ett nollsummespel"
 2014 – "Nu leker vi den fula ankungen" (koos Eva Lindströmiga)
 2014 – "Dikter i urval" 1974–2004
 2016 – "Om fällor och flockdjur"
 2017 – "Knuttes hus" (koos Emma Adbågega)
 2017 – "Titta Hamlet" (koos Anna Höglundiga)
 2019 – "Du ber mig beskriva en flod"
 2019 – "Är detta verkligen stjärnor"
 2024 – "Nassenöff och lillebror" (koos Lotta Geffenbladiga)

Isiklikku
Tema pojad Mathias ja Andreas Lindgren on muusikud, kes avaldavad oma loomingut ühisnime Bröderna Lindgren ('vennad Lindgrenid') all. Barbro Lindgren elab Ölandi saarel Glömminge külas.

Viited

Kategooria:Rootsi kirjanikud
Kategooria:Sündinud 1937